**D I S P O Z I Ţ I A**

**nr. 534 din 20 iulie 2023**

**privind încetarea raportului de serviciu al** domnului PAVEL SEBASTIAN

Preşedintele Consiliului Judeţean Cluj,

Având în vedere referatul întocmit de către Direcția Generală Buget-Finanțe, Resurse Umane nr**.** 27718/2023 prin care se propune încetarea raportului de serviciu al domnului PAVEL SEBASTIAN, consilier achiziții publice, clasa I, gradul profesional asistent la Serviciul Lucrări și Achiziții Publice din cadrul Direcției Dezvoltare și Investiții, cu data de 24.07.2023, prin acordul părților;

Având în vedere cererea aprobată a domnului PAVEL SEBASTIAN, înregistrată la Consiliul Județean Cluj sub nr. 27718/07.07.2023;

În conformitate cu dispozițiile:

* art. 191 alin.1 lit. a) și alin. (2) lit. b), art. 516 lit. b), art. 524 alin. (1), art. 527, art.528, art. 533 și art. 536 din O.U.G. nr. 57/2019 privind Codul administrativ, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** **(1)** Cu data de 24.07.2023, încetează raportul de serviciu al domnului PAVEL SEBASTIAN, consilier achiziții publice, clasa I, gradul profesional asistent la Serviciul Lucrări și Achiziții Publice din cadrul Direcției Dezvoltare și Investiții, prin acordul părților.

**(2)** Predarea lucrărilor și bunurilor care au fost încredințate domnului PAVEL SEBASTIAN, în vederea exercitării atribuțiilor de serviciu, se va realiza până cel târziu în data 21.07.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane - Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica domnului PAVEL SEBASTIAN, prezenta dispoziție.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**